Det var en pludselig kæmpe-ordre fra en hemmelig køber, der ser ud til at være årsagen til, at bitcoin-kursen tirsdag pludselig steg voldsomt.

Det vakte nogen opsigt, da kursen på kryptovalutaen bitcoin tirsdag pludselig og uden varsel steg med 20 procent i løbet af få timer.Nu ser det ud til, at katalysatoren for den pludselig kursstigning kan have været en kæmpehandel foretaget af en hemmelig køber, som pludselig opkøbte kryptovaluta for 100 millioner dollar.Købet blev placeret i en række kryptovaluta-børser som Coinbase, Kraken og Bitstamp.Direktør i kryptovaluta-firmaet BCB Group, Oliver von Landsberg-Sadie, siger til Reuters, at alt tyder på, at kursstigningen har været forårsaget af handlen.“Der har været en enkeltstående ordre på omkring 20.000 BTC, som er blevet algoritme-håndteret på tværs af disse tre børser,” siger han til Reuters.Ifølge ham blev der købt for små 7.000 BTC i hver af disse børser inden for en enkelt klokketime, hvilket var mere end nok til at påvirke kursen.Det er uklart, hvem køberen er, og Reuters skriver, at ingen analytikere kan udpege nogen særlig årsag eller udvikling, som gør, at tiden kan være særlig gunstig til at købe bitcoin for så mange penge.